**גור פורת** (נולד ב-11 באוקטובר 1979 בעפולה) הוא כדורסלן ישראלי המשחק בהפועל לוד מהליגה הארצית. הוא משחק בעמדת הסמול פורוורד ומתנשא לגובה של 1.97 מטר. נכון להיום מאמן פורת את קבוצת הנוער של הפועל כפר האורנים, בהובלתו של הקפטן הגדול נועם בוזגלו אשר קלע 0/30 מהשדה עד כה העונה, תחילת עונה לא מוצלחת לכוכב הקבוצה, נועם.

קריירה
------

פורת החל את הקריירה המקצועית במדי הפועל עפולה בליגה הארצית, כשעוד קודם לכן שיחק עבור קבוצת הכדורסל של התיכון האזורי בן-גוריון בליגת התיכונים השנייה. בעונתו הראשונה בקבוצה הבוגרת של עפולה שותף כשחקן ספסל ומיעט לקבל דקות משחק רבות; אף על פי כן, העפיל עם קבוצתו לליגה הלאומית. בעונתו השנייה במועדון, עונת הבכורה של עפולה בליגה הלאומית, מיעט עוד יותר בדקות משחק ובחציה השני של העונה הושאל להפועל מגדל העמק. בסיום העונה, החל בשירותו הצבאי בחטיבת גולני ולא שיחק כדורסל מקצועי במשך כשנה. כעבור כשנה קיבל מעמד של ספורטאי מצטיין.

בעונת 1999/2000, שב להפועל עפולה. הוא עזר לקבוצתו להעפיל למשחקי ההצלבה על העלייה לליגת העל, אך הפסיד עימה בשלב חצי הגמר. באותה עונה רשם ממוצעים של 9 נקודות, 3.8 כדורים חוזרים ו-1.7 חטיפות, שהכתירו אותו כחוטף הטוב ביותר בליגה השנייה. פורת עזב את עפולה אחרי עונה אחת לטובת הפועל חיפה/נשר, לאחר שהאחרונה הציעה לו תנאים טובים ושכר גבוה יותר מבעיר הולדתו. אצל האדומים מהכרמל פורת קיבל דקות משחק רבות מהרגיל, שהתבטאו בסיום העונה בממוצעים אישיים גבוהים של 15.5 נקודות, 4.0 כדורים חוזרים, 2.5 אסיסטים ו-0.7 חסימות בכ-34 דקות משחק, שעזרו לקבוצה להישאר בליגה הלאומית לעונה נוספת.

למרות זאת, פורת לא המשיך עם המועדון עונה נוספת וחתם לעונה אחת במדיה של הקבוצה המאוחדת מהעמקים, הפועל גלבוע/עפולה. לאחר עונה זו, חתם במכבי ראשון לציון ושיחק עבורה במהלך עונות 2002/2003 ו-2003/2004, כשבזו האחרונה, הוביל את ראשון לציון להישרדות בליגה הבכירה. לאחר מכן, שיחק במשך עונה אחת עבור מועדון כדורסל חיפה. בעונת 2005/2006, שב בפעם השנייה לקבוצת נעוריו, הפועל גלבוע/עפולה, בה קודם לתפקיד הקפטן והיה לגורם המרכזי לעלייתה לליגת העל, כשהוא נבחר לחמישיית העונה של הליגה הלאומית. הוא המשיך עם עפולה לעונה הבאה ושיחק לראשונה במדיה בליגת העל, כשהוא רושם ממוצעים של כ-8 נקודות ו-4.2 כדורים חוזרים בכ-24 דקות משחק. בסיום העונה סיכם לעונה נוספת בגלבוע/עפולה, עונה שלא סייעה לקבוצתו, שבסיום העונה ירדה שוב לליגה הלאומית. פורת דחה את הצעת הקבוצה להישאר וחתם לקדנציה שנייה במדיה של מכבי חיפה. בעונה זו נעדר מהמגרשים לכחודשיים, אך כשחזר סייע לקבוצה לסיים במקום השלישי בעונה הסדירה, שהבטיח יתרון ביתיות בשלב ההצלבה. הירוקים העפילו לגמר גביע המדינה, בו הפסידו להפועל חולון; ולגמר הפיינל פור של ליגת העל - בו הפסידו למכבי תל אביב.

בעונת 2009/2010 חזר פורת לקבוצתו הראשונה בקריירה, הפועל עפולה ששבה לליגה הראשונה. בעונת 2010/2011 עבר לשחק בעירוני אשקלון. בעונת 2011/2012 שיחק במ.כ. הבקעה, בעונת 2012/2013 שב לאשקלון ושיחק באליצור המקומית, ובעונה שאחריה שיחק באליצור רמלה, בליגה הלאומית. בשנת 2015, כשהוא בן 35, חתם במכבי רחובות, גם היא בלאומית.

בקיץ 2019 הצטרף להפועל כפר קאסם. בספטמבר 2020 חתם בהפועל לוד מהליגה הארצית

בקיץ 2023 פרש ממשחק פעיל ועבר לאימון בקבוצת הנוער של כפר האורנים לקראת עונת 2023-24.

גור פורת ואביו הכדורסלן אריאל פורת הצטרפו לרשימה מכובדת של אבות ובנים שקלעו 1,000 נקודות ויותר בקריירה. פורת האב קלע מעל 3,000 נקודות בקריירה.

גור פורת 2016גור פורת 2016

קישורים חיצוניים
----------------

ויקישיתוף מדיה וקבצים בנושא **גור פורת** בוויקישיתוף

* פרופיל, באתר eurobasket
* פרופיל, באתר היורוליג
* דף השחקן (הקישור אינו פעיל) באתר ONE
* דף השחקן באתר הרשמי של מכבי חיפה

הערות שוליים
------------

1. ↑  גור פורת מצטרף להפועל עירוני לוד